प्रोदुनोवा

प्रोदुनोवा () कलात्मक जिम्नास्टिक्स वॉल्ट का एक रूप है जिसमें वॉल्टिंग हॉर्स पर एक फ्रंट हैंडस्प्रिंग के साथ दो समरसॉल्ट किया जाता है। इस वॉल्ट का कठिनाई सूचकांक 7 है जो कि महिला कलात्मक जिम्नास्टिक्स में किया जाने वाला सर्वाधिक कठिन वॉल्ट है। इसका नामकरण रूस की खिलाड़ी येलेना प्रोदुनोवा के ऊपर किया गया है जिन्होंने 1999 में इसको सबसे पहले सफलतापूर्वक पूरा किया था।

जिम्नास्ट जिन्होंने प्रोदुनोवा को सफलतापूर्वक पूरा किया
अभी तक केवल पाँच जिम्नास्ट ही प्रोदुनोवा को सफलतापूर्वक पूरा कर पाई हैं। इनमें क्रमश: रूस, डोमिनिक, मिश्र, उज़्बेकिस्तान और भारत की एक-एक जिम्नास्ट शामिल हैं। इनकी सूची निम्नवत है:
 येलेना प्रोदुनोवा (रूस)
 यामिलेट पेना (डॉमिनिक)
फादवा महमूद (मिश्र)
 ओकसाना चुसोवितिना (उज़्बेकिस्तान)
 दीपा कर्मकार (भारत)

प्रोदुनोवा के लिए प्रयास करने वाली जिम्नास्ट
 चोई जोंग सिल (दक्षिणी कोरिया) 1980 ग्रीष्मकालीन ओलंपिक में प्रयास किया, पीठ के बल लैंडिंग हुई।
 येकतरीना त्स्वेत्कोवा (रूस) 2012 में वोरोनिन कप में प्रयास किया, पीठ के बल लैंडिंग हुई।

विवाद
पहला विवाद मिश्र की फादवा महमूद के पहले प्रतिस्पर्धी प्रोदुनोवा प्रयास के बाद उत्पन्न हुआ जब उन्होंने लगभग गरदन के बल लैंड किया। जब तक जिम्नास्ट अपने पैरों के बल पहले लैंड करते हैं उन्हें वॉल्ट के अंक मिल जाते हैं, हालांकि प्रोदुनोवा के कठिनाई स्तर को ध्यान में रखते हुए खराब क्रियान्वयन पर भी अच्छे अंक मिलना आसान होता है। खतरे के उच्च स्तर को देखते हुए अकसर प्रोदुनोवा को प्रतिबंधित करने की माँग भी उठती रही है।

सन्दर्भ

बाहरी कड़ियाँ
पहला प्रोदुनोवा प्रयास
येलेना प्रोदुनोवा अपना वॉल्ट पूरा करते हुए
येकतरीना त्स्वेत्कोवा का असफल प्रयास
फादवा महमूद का पहला प्रोदुनोवा प्रयास
कलात्मक जिम्नास्टिक्स
जिम्नास्टिक्स युक्तिचालन